Benoemings vir die Silwerskerm-toekenningsgeleentheid | SARIE
Benoemings vir die Silwerskerm-toekenningsgeleentheid	deur SARIE.com-span
Die kykNET Silwerskermfees (27 – 30 Augustus) is om die draai. En oudergewoonte sluit dié opwindende fees af met 'n glanstoekenningsgeleentheid.
Soos wat die Suid-Afrikaanse filmbedryf én hierdie filmfees groei, brei die toekennings vir dié fees ook uit. Vanjaar is daar nuwe kategorieë wat die beste SA talent wil beloon.
Die toekennings word in twee kategorieë verdeel: Die eerste sluit in Afrikaanse films wat tussen (1 September 2013 – 31 Augustus 2014) vrygestel word. Hulle kom in aanmerking vir die Jaarlikse Nasionale Silwerskermtoekennings. Die tweede kategorie, die amptelike Silwerskermfeestoekennings, sluit films in wat tydens die fees deur 'n paneel beoordeel word.
Volgens Karen Meiring (M-Net: Direkteur van Afrikaanse Kanale) is dit 'n baie opwindende tyd in die Suid-Afrikaanse filmbedryf. Sy sê in 'n persverklaring:
Die passie en energie wat daar in die rolprentbedryf is, is tasbaar.
"Die toewyding waarmee elke film vervaardig word weerspieël beslis in die standaard wat jaar na jaar oortref word. Die fees is baie trots op die erkenning en ondersteuning wat dit tot dusver kon bied aan filmmakers, maar die fees is beslis meer as net 'n platform. Die fees se hoofdoel is die uitbreiding, groei en ontwikkeling van talent in die rolprentbedryf. Baie werksgeleenthede word geskep, maar belangriker nog, skep dit die geleentheid om ons eie stories op ons eie unieke manier te vertel binne die konteks en agtergrond van die mooiste filmstel ter wêreld: Suid-Afrika."
Woon die kykNET Silwerskermfees van 27 tot 30 Augustus by The Bay Hotel in Kampsbaai by. Die SARIE-span gaan ook daar wees – kom kuier saam! Kaartjies beskikbaar by Ticket Pro.
Twitter: @SilwerskermFees #Silwerskerm2014 #WDC692
Etienne Fourie (Die Windpomp) Zaheer Goodman-Bhyat (Konfetti)
Anna-Mart van der Merwe (Die ballade van Robbie de Wee) Brumilda van Rensburg (Musiek vir die agtergrond)
Erica Wessels (Alles wat mal is) Anna-Mart van der Merwe (Stuur groete aan Mannetjies Roux) Leandie du Randt (Die Windpomp)
Jacques Koudstaal (Pad na jou hart)
Trevor Brown (Die Spook van Uniondale) Tom Marais (Stuur groete aan Mannetjies Roux)
Louis Greeff & Mario Kowarz (Die Windpomp)
Zelmari Degenaar (Konfetti)
Beste film (nie Afrikaans) Ian Gabriel (Four Corners)
Ntshavheni wa Luruli (Elewani)
Anthony Silverston (Khumba) Theo Nel, Harriet Gavshon, JP Pogieter, Mariki van der Walt, Donovan Marsh (iNumber Number)